section_heading: Povijest
paragraph_text: Prvi izvođač koji je potpisao za Geffen Records bila je disco zvijezda Donna Summer, čiji je album Wanderer postao prvo izdanje Geffena 1980. godine. Potom je slijedio Double Fantasy od Johna Lennona i Yoko Ono. Bio je to Lennonov prvi album nakon 1975. Dva tjedna nakon što se pojavio na top ljestvicama Lennon je ubijen u New Yorku. Nakon toga, album je prodan u milijunima i njime je Geffen dobio svoj prvi album na vrhu glazbenih ljestvica.